12.6.2014 Jurnalul Oficial al Uniunii Europene L 173/149 DIRECTIVE DIRECTIVA 2014/49[UE A PARLAMENTULUI EUROPEAN ȘI A CONSILIULUI din 16 aprilie 2014 privind schemele de garantare a depozitelor (reformare) (Text cu relevanță pentru SEE) PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 53 alineatul (1), având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Băncii Centrale Europene (), hotărând în conformitate cu procedura legislativă ordinară (?), întrucât: (1)  Directiva 94/19/CE a Parlamentului European și a Consiliului (3) a fost modificată substanțial (*). Întrucât se impun noi modificări, este necesar, din motive de claritate, să se procedeze la reformarea respectivei directive. (2) Pentru a facilita inițierea și desfăşurarea activității instituțiilor de credit, este necesar să se elimine anumite diferențe dintre legislaţiile statelor membre în ceea ce priveşte regulile în materie de scheme de garantare a depozitelor (SGD) aplicabile acestor instituții de credit. (3) Prezenta directivă reprezintă un instrument esențial pentru realizarea pieţei interne din punctul de vedere al libertății de stabilire şi al libertății de a presta servicii financiare în domeniul instituțiilor de credit, sporind totodată stabilitatea sistemului bancar și protecția deponenților. Având în vedere costurile economice totale generate de falimentul unei instituţii de credit, precum și impactul negativ asupra stabilității financiare şi încrederii deponenților, este indicat nu numai să se stabilească oblipații de rambursare către deponenți, ci şi să se permită statelor membre să aibă suficientă flexibilitate pentru a autoriza SGD-urile să pună în aplicare măsuri de diminuare a posibilității apariției unor creanțe viitoare împotriva SGD-urilor. Aceste măsuri ar trebui să respecte întotdeauna normele privind ajutoarele de stat. ( Pentru a ține seama de integrarea crescândă pe piața internă, ar trebui să fie posibilă fuzionarea SGD-urilor din diferite state membre sau crearea unor scheme transfrontaliere separate pe bază de voluntariat. Statele membre ar trebui să asigure suficientă stabilitate şi o componență echilibrată a SGD-urilor noi şi a celor existente. Ar trebui evitate efectele negative asupra stabilității financiare, cum ar fi în cazul în care sunt transferate într-o SGD trans- frontalieră doar instituțiile de credit cu un profil de risc ridicat. () JO C 99, 31.3.2011, p. 1. (?) Poziţia Parlamentului European din 16 februarie 2012 (JO C 249 E, 30.8.2013, p. 81) şi Decizia în primă lectură a Consiliului din 3 martie 2014 (nepublicată încă în Jurnalul Oficial). Poziţia Parlamentului European din 16 aprilie 2014 (nepublicată încă în Jurnalul Oficial). (') Directiva 94/19/CE a Parlamentului European şi a Consiliului din 30 mai 1994 privind sistemele de garantare a depozitelor OL 135, 31.5.1994, p. 5). () A se vedea anexa III.